CELEX: 62019TN0167
Language: sl
Date: 2019-03-14 00:00:00
Title: Zadeva T-167/19: Tožba, vložena 14. marca 2019 – Tempus Energy Germany in T Energy Sweden/Komisija

6.5.2019   
            
            
               SL
            
            
               Uradni list Evropske unije
            
            
               C 155/55
            
         
      Tožba, vložena 14. marca 2019 – Tempus Energy Germany in T Energy Sweden/Komisija
      (Zadeva T-167/19)
      (2019/C 155/65)
      Jezik postopka: angleščina
      
         Stranke
      
      
         Tožeči stranki: Tempus Energy Germany GmbH (Berlin, Nemčija), T Energy Sweden AB (Göteborg, Švedska) (zastopnika: D. Fouquet in J. Derenne, odvetnika)
      
         Tožena stranka: Evropska komisija
      
         Predlogi
      
      Tožeči stranki Splošnemu sodišču predlagata, naj:
      
                  —
               
               
                  Sklep Komisije z dne 7. februarja 2018 v zvezi s predvidenim poljskim mehanizmom za razvoj kapacitet (SA.46100, C(2018) 601 final) (1) razglasi za ničen;
               
            
                  —
               
               
                  Komisiji naloži plačilo svojih stroškov in stroškov, nastalih tožeči stranki.
               
            
         Tožbeni razlogi in bistvene trditve
      
      Tožeči stranki v utemeljitev tožbe navajata dva tožbena razloga.
      
                  1.
               
               
                  Prvi razlog: Komisija je s tem, da ni začela formalnega postopka preiskave po obvestilu o predvidenem poljskem mehanizmu za razvoj kapacitet, kršila člen 108(2) PDEU, člena 4(4) in 6(1) Uredbe 2015/1589 (2), skupaj z načeli prepovedi diskriminacije, sorazmernosti, varstva legitimnih pričakovanj ter je napačno presodila dejstva. Komisija ni uspela odpraviti dvomov, s katerimi naj bi se soočila v fazo predhodne preučitve in je s tem posegla v postopkovne pravice tožečih strank.
               
            
                  2.
               
               
                  Drugi razlog: komisija ni podala ustrezne obrazložitve izpodbijanega sklepa in je s tem kršila člen 296 PDEU.
               
            
         (1)  UL 2018, C 462, str. 1.
      
         (2)  Uredba Sveta (EU) 2015/1589 z dne 13. julija 2015 o določitvi podrobnih pravil za uporabo člena 108 Pogodbe o delovanju Evropske unije (UL 2015, L 248, str. 9).